***CONVENI***

***ENTITATS QUE INTERVENEN***

*DIPUTACIÓ DE BARCELONA.........*

*AJUNTAMENT / ENS <nom>, representat per <òrgan de govern competent>, <nom i cognoms><si no és l’alcalde/essa, president/ta, s’ha de fer referència a l’acte de delegació de la competència>, assistit pel/per la secretari/ària de l’ens, <nom i cognoms>, degudament autoritzats.*

*Es reconeixen la capacitat legal necessària per actuar en la representació que ostenten i, a l’efecte*

***M A N I F E S T E N***

1. *Que l’Oficina de Patrimoni Cultural de la Diputació de Barcelona, dins el seu programa de suport al patrimoni cultural dels municipis manté una política d’assessorament i cooperació en matèria de patrimoni museístic dels museus locals.*
2. *Que l’Oficina de Patrimoni Cultural de la Diputació de Barcelona, el 1988 va iniciar diversos programes de col·laboració amb la Comissió de Cooperació de Museus Locals amb els museus coorganitzadors de les I Jornades de Museus Locals. Aquesta es va consolidar l’any 2001 quan es va crear la Xarxa de Museus Locals.*
3. *Que la Diputació de Barcelona, a traves de l’Oficina de Patrimoni Cultural, impulsa i coordina la Xarxa de Museus Locals que potencia sinergies i permet la prestació de serveis directes adreçats als museus locals que en formen part.*
4. *Aquesta Xarxa de Museus Locals té per objectiu la cooperació en matèria de gestió, preservació, difusió i promoció dels museus i del patrimoni cultural local, així com la formació i el reciclatge dels professionals, adreçada a aquells municipis que disposin de museus gestionats per l’ajuntament o ens local corresponent, amb una exposició permanent oberta al públic i una programació estable d'activitats.*
5. *Que l’Ajuntament / Ens <nom> …………………………….., manté una política de recerca, conservació i difusió del patrimoni cultural, dotant el Museu …………………………….. dels recursos i serveis necessaris per a l’acompliment de les seves funcions.*
6. *Que l'Ajuntament / Ens <nom> ……………………………. està interessat a adherir-se a la Xarxa de Museus Locals, i treballar conjuntament amb els altres membres, per tal de dur endavant programes de conservació, documentació, gestió i difusió del seu patrimoni cultural i natural local, que complementi i enriqueixi les actuacions que desenvolupa el Museu ………………………..*
7. *Que la minuta de conveni va ser aprovada per acord de la Junta de Govern de la Diputació de Barcelona de data ...........................*
8. *Que la minuta de conveni ha estat aprovada per acord de ........................(especificar òrgan d’aprovació) de l’Ajuntament / Ens <nom> .............................en la seva sessió de data .........................*

*En conseqüència posats d'acord, l'Ajuntament / Ens <nom> ……………………………… i la Diputació de Barcelona, decideixen establir un conveni general d’adhesió que articulen a tenor dels següents*

***P A C T E S***

***Primer******Objecte del conveni***

*L'objecte del present conveni d'adhesió és fer efectiva la incorporació a la Xarxa de Museus Locals de ……………………… (nom de l’ens) en representació del Museu ………………………….. (nom de l’/dels equipament/s museístic/s) amb les seus ......................(nom de les seus quan siguin diferents del propi Museu) i les seves respectives extensions.*

***Segon Objectius de la Xarxa de Museus Locals***

*Aquesta Xarxa té per objectiu oferir la prestació de serveis directes i el cercar fórmules operatives de cooperació supramunicipal en matèria de gestió, preservació, difusió i promoció dels museus i el patrimoni cultural i natural local que gestionen.*

*També té per finalitat, potenciar l'intercanvi d'experiències i coneixements tècnics, i la formació i reciclatge del personal dels museus locals.*

***Tercer Ens participants*** ***i requisits dels equipaments***

*Podran adherir-se a aquesta Xarxa de Museus Locals els següents ens de la província de Barcelona: ajuntaments, organismes autònoms locals, consells comarcals, consorcis i altres ens locals en els quals l’ens local de referència hagi deferit la gestió de l’equipament museístic. A més, els museus han de tenir responsabilitat sobre els béns culturals gestionats així com disposar com a mínim, d’un tècnic qualificat dedicat específicament a la gestió del servei així com estar dotats dels recursos tècnics i econòmics mínims i suficients per a realitzar les seves activitats.*

*L’adhesió a la Xarxa de Museus Locals dona dret a participar i gaudir dels serveis i accions que aquesta dugui endavant, segons els acords específics a que es pugui arribar i en funció del calendari establert per l’Oficina de Patrimoni Cultural. I en concret a aparèixer en tots els materials de difusió i promoció genèrics que es puguin editar (fulletons, publicitat, web, xarxes socials...).*

***Quart******Obligacions de la Diputació de Barcelona***

*La Diputació de Barcelona, a través de la Xarxa de Museus Locals, es compromet a:*

* *Donar el suport tècnic i organitzatiu necessari que el Museu …………………… sol·liciti.*
* *Facilitar la participació del Museu ……………………. en totes les accions i serveis que es desenvolupin a través de la Xarxa de Museus Locals.*
* *Elaborar un programa d’actuació general, de caràcter anual, on s’especificaran els serveis i projectes que es duran a terme i que afectaran al conjunt de museus locals adherits a la Xarxa.*
* *Acordar, anualment, una proposta de programa de col·laboració específic on s’explicitin les actuacions que puguin interessar o afectar de manera especial al Museu ……………..*

***Cinquè Obligacions de l’ens adherit***

*L’ens adherit, a través del Museu …………, es compromet a:*

* *Col·laborar amb la Xarxa de Museus Locals, i en la mesura de les seves possibilitats, en aquelles activitats que aquesta ho sol·liciti.*
* *Incorporar el logotip de la Diputació de Barcelona en tot el material de difusió i/o activitats que responguin al programa conjunt.*
* *Ubicar, en la zona d’accés a l’equipament i de forma visible, un rètol que l’identifiqui com a museu adherit a la Xarxa de Museus Locals, i que serà subministrat per la Diputació de Barcelona.*
* *Comunicar el nom de la persona responsable de l’equipament museístic.*

***Sisè******Comissió de Seguiment***

*Es constituirà una Comissió de Seguiment, integrada per una selecció de directors o responsables dels equipaments adherits a la Xarxa de Museus Locals i els representants de l’Oficina de Patrimoni Cultural.*

*L’equip d’aquesta Comissió de Seguiment es renovarà cada quatre anys i l’assistència dels seus membres no podrà ser objecte de delegació en altres persones.*

*La Comissió de Seguiment es reunirà periòdicament, un mínim de dos vegades a l’any, i tindrà com a funcions bàsiques:*

* *el seguiment i avaluació del desplegament de serveis i programes de la Xarxa.*
* *l’assessorament en la definició de nous serveis i activitats que la Xarxa de Museus Locals pugui desenvolupar.*

***Setè******Comissions de Treball Temàtiques***

*Es constituiran Comissions de Treball Temàtiques per tal de posar en comú i debatre diferents línies d’actuació dels diferents programes que duu a terme la Xarxa de Museus Locals.*

*Les Comissions de Treball Temàtiques es crearan en funció de les necessitats del programa i estaran integrades per directors i/o tècnics dels museus.*

***Vuitè******Règim de reunions de la Xarxa de Museus Locals***

*Cada any, es celebrarà com a mínim un Plenari al qual podran assistir tots els membres de la Xarxa de Museus Locals. Aquests plenaris tindran per objecte:*

* *Informar i fer el seguiment del programa anual, prèviament consultat a la Comissió de Seguiment.*
* *Recollir aportacions i propostes dels museus.*

***Novè******Vigència del conveni***

*Aquest conveni iniciarà la seva vigència a partir de la seva signatura i tindrà una durada màxima de quatre anys. Així mateix podrà ser objecte de pròrroga mitjançant acord exprés de les seves parts signants. Aquesta pròrroga no podrà excedir de quatre anys com a màxim.*

*No obstant això, qualsevol de les dues parts podrà denunciar el conveni mitjançant escrit notificat a l’altra part amb una antelació mínima de tres mesos respecte la data de venciment.*

***Desè Modificació del conveni***

*Durant la vigència del conveni, aquest pot modificar-se, requerint l’aprovació de la modificació, tant per part de la Diputació de Barcelona com de l’ens adherit.*

***Onzè******Resolució de conflictes***

*La naturalesa d’aquest conveni és l’administrativa, i en supòsit de litigi entre les parts, serà coneixedora la jurisdicció contenciosa-administrativa.*

***Dotzè******Extinció conveni***

*El present conveni es podrà extingir pel compliment de les actuacions que constitueixen el seu objecte o per incórrer en les següents causes de resolució:*

1. *Per expiració del seu termini.*
2. *Per mutu acord de les parts, que s’instrumentarà per escrit.*
3. *Per incompliment de qualsevol de les parts dels compromisos assumits en el conveni.*
4. *Per impossibilitat sobrevinguda, legal o material, de donar compliment als pactes.*
5. *Per a qualsevol altra causa admissible en Dret.*

*La voluntat resolutòria haurà de ser notificada de manera expressa a l’altra part amb un mínim de tres mesos d’antelació respecte a la data d’expiració del conveni.*

***Tretzè******Règim jurídic***

*El present conveni tindrà caràcter administratiu i obligarà a les entitats signatàries de conformitat amb les previsions acordades i, en allò no previst específicament, es regirà per les disposicions següents:*

* *La Llei 7/1985, de 2 d’abril, reguladora de les bases de règim local.*
* *El Decret Legislatiu 2/2003, de 28 d’abril, que aprova el Text Refós de la Llei municipal i de règim local de Catalunya.*
* *La Llei 39/2015, d’1 d’octubre, de procediment administratiu comú de les administracions públiques.*
* *La Llei 40/2015, d’1 d’octubre, de règim jurídic del sector públic.*
* *La Llei 26/2010, de 3 d’agost, de règim jurídic i de procediment de les administracions públiques de Catalunya.*
* *El Decret 179/1995, de 13 de juny, pel qual s’aprova el Reglament d’obres, activitats i serveis dels ens locals de Catalunya (ROAS).*
* *La resta de normativa que sigui materialment aplicable a l’objecte del conveni.*

*I en prova de conformitat, les persones que l’atorguen signen electrònicament aquest document.*